Document ID: /roh_data/filtered/fineweb-2-filterrobots_roh.jsonl.gz/39690

La via sur il Grond Son Bernard è stada interrutta per part, suenter ch'ina bova è vegnida giu ad Orsières. Il traffic grev n'ha betg pudì duvrar l'axa impurtanta tar l'Italia. Autos pli pitschens han pudì duvrar il sviament sur Champex, ha ditg la Polizia chantunala dal Vallais.
Disturbis hai era dà sin ulteriuras vias en il Vallais e tar la viafier. Tranter Martigny e Sembrancher è la viafier stada interrutta per radund trais uras. Da las malauras è l'entir Vallais Central stà pertutgà.
RR novitads 06:00